CELEX: 62009CB0217
Language: lv
Date: 2010-12-17 00:00:00
Title: Lieta C-217/09: Tiesas (septītā palāta) 2010. gada 17. decembra rīkojums ( Tribunale Amministrativo Regionale per il Piemonte (Itālija) lūgums sniegt prejudiciālu nolēmumu) — Maurizio Polisseni/Azienda Sanitaria Locale N. 14 V.C.O., Antonio Giuliano (Reglamenta 104. panta 3. punkta pirmā daļa — LESD 49. pants — Brīvība veikt uzņēmējdarbību — Sabiedrības veselība — Aptiekas — Tuvums — Iedzīvotāju apgāde ar zālēm — Atļauja darbības veikšanai — Aptieku teritoriālais sadalījums — Ar apdzīvotības blīvumu pamatotu ierobežojumu noteikšana — Minimālais attālums starp aptiekām)

16.4.2011   
            
            
               LV
            
            
               Eiropas Savienības Oficiālais Vēstnesis
            
            
               C 120/2
            
         Tiesas (septītā palāta) 2010. gada 17. decembra rīkojums (Tribunale Amministrativo Regionale per il Piemonte (Itālija) lūgums sniegt prejudiciālu nolēmumu) — Maurizio Polisseni/Azienda Sanitaria Locale N. 14 V.C.O., Antonio Giuliano
   
   (Lieta C-217/09) (1)
   
   (Reglamenta 104. panta 3. punkta pirmā daļa - LESD 49. pants - Brīvība veikt uzņēmējdarbību - Sabiedrības veselība - Aptiekas - Tuvums - Iedzīvotāju apgāde ar zālēm - Atļauja darbības veikšanai - Aptieku teritoriālais sadalījums - Ar apdzīvotības blīvumu pamatotu ierobežojumu noteikšana - Minimālais attālums starp aptiekām)
   2011/C 120/02
   Tiesvedības valoda — itāļu
   
      Iesniedzējtiesa
   
   
      Tribunale Amministrativo Regionale per il Piemonte
   
   
      Lietas dalībnieki pamata procesā
   
   
      Prasītājs: Maurizio Polisseni
   
   
      Atbildētāji: Azienda Sanitaria Locale N. 14 V.C.O., Antonio Giuliano
   
   
      Priekšmets
   
   Lūgums sniegt prejudiciālu nolēmumu — Tribunale Amministrativo Regionale del Piemonte — EKL 43., 152. un 153. panta interpretācija — Jaunu aptieku atvēršana — Valsts tiesiskais regulējums, ar kuru atļauja pārcelt aptiekas atrašanās vietu uz citu vietu ir pakļauta prasībai ievērot minimālo attālumu no citām aptiekām
   
      Rezolutīvā daļa:
   
   
               1)
            
            
               LESD 49. pants ir jāinterpretē tādējādi, ka tam principā nav pretrunā tāds valsts tiesiskais regulējums, par kādu ir runa pamata lietā un ar kuru tiek noteikti ierobežojumi attiecībā uz aptieku atrašanās vietu, paredzot, ka:
               
                           —
                        
                        
                           katrā farmaceitiskajā zonā var tikt izveidota viena aptieka, principā, uz katriem 4 000 vai 5 000 iedzīvotājiem; un
                        
                     
                           —
                        
                        
                           katrai aptiekai ir jāievēro minimālais attālums no jau pastāvošām aptiekām; šis attālums principā ir 200 metru.
                        
                     
         
               2)
            
            
               Tomēr šāds valsts tiesiskais regulējums neatbilst LESD 49. pantam tiktāl, ciktāl pamatnoteikumi par 4 000 vai 5 000 iedzīvotājiem un 200 metriem liedz visās ģeogrāfiskajās zonās, kurās ir īpaši demogrāfiski apstākļi, izveidot pietiekamu aptieku skaitu, kas var nodrošināt pienācīgus aptieku pakalpojumus, kas ir jāpārbauda valsts tiesai.
            
         
      (1)  OV C 205, 29.08.2009.